《自励诗》
清代·陈恭尹

闻道岂必早，立德苦不固。嗟余困蒙弱，老大犹未树。

五十不称夭，蹉跎已中路。逝者诚已矣，来兹可无惧。

先民诏遗矩，乃在行其素。外物焉足希，澄心任所遇。

每戒出位思，恒存周身虑。毋曰独居暗，几微渐成著。

毋曰戏谑小，君子有常度。穴防终以决，往水不返溯。

庶几日三复，反躬永无恶。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。